CELEX: 32018D0086
Language: fi
Date: 2018-01-19 00:00:00
Title: Komission täytäntöönpanopäätös (EU) 2018/86, annettu 19 päivänä tammikuuta 2018, afrikkalaiseen sikaruttoon liittyvistä tietyistä suojatoimenpiteistä Romaniassa (tiedoksiannettu numerolla C(2018) 422) (ETA:n kannalta merkityksellinen teksti. )

20.1.2018   
            
            
               FI
            
            
               Euroopan unionin virallinen lehti
            
            
               L 16/13
            
         KOMISSION TÄYTÄNTÖÖNPANOPÄÄTÖS (EU) 2018/86,
   annettu 19 päivänä tammikuuta 2018,
   afrikkalaiseen sikaruttoon liittyvistä tietyistä suojatoimenpiteistä Romaniassa
   
      
         (tiedoksiannettu numerolla C(2018) 422)
      
   
   (Ainoastaan romaniankielinen teksti on todistusvoimainen)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
   ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
   sekä katsoo seuraavaa:
   
               (1)
            
            
               Afrikkalainen sikarutto on kotieläiminä pidettävien sikojen ja luonnonvaraisten sikojen kantoihin vaikuttava tarttuva virustauti, joka voi merkittävästi heikentää siankasvatuksen kannattavuutta ja aiheuttaa häiriötä unionin sisäisessä kaupassa ja viennissä kolmansiin maihin.
            
         
               (2)
            
            
               Afrikkalaisen sikaruton puhjetessa on olemassa vaara, että taudinaiheuttaja leviää muille sikatiloille ja luonnonvaraisiin sikoihin. Tämän tuloksena se voi levitä yhdestä jäsenvaltiosta toisiin jäsenvaltioihin ja kolmansiin maihin elävien sikojen tai niistä saatavien tuotteiden kaupan välityksellä.
            
         
               (3)
            
            
               Neuvoston direktiivissä 2002/60/EY (3) säädetään unionissa toteutettavista vähimmäistoimenpiteistä afrikkalaisen sikaruton torjumiseksi. Direktiivin 2002/60/EY 9 artiklassa säädetään suoja- ja valvontavyöhykkeiden muodostamisesta kyseisen taudin puhjetessa; niillä on sovellettava kyseisen direktiivin 10 ja 11 artiklassa vahvistettuja toimenpiteitä.
            
         
               (4)
            
            
               Romania on ilmoittanut komissiolle afrikkalaisen sikaruton tämänhetkisestä tilanteesta alueellaan ja muodostanut direktiivin 2002/60/EY 9 artiklan mukaisesti suoja- ja valvontavyöhykkeet, joilla sovelletaan mainitun direktiivin 10 ja 11 artiklassa tarkoitettuja toimenpiteitä.
            
         
               (5)
            
            
               Komission täytäntöönpanopäätös (EU) 2018/60 (4) annettiin näiden tapausten vuoksi.
            
         
               (6)
            
            
               Jotta vältetään tarpeettomat häiriöt unionin sisäisessä kaupassa ja se, että kolmannet maat asettavat kaupalle perusteettomia esteitä, on tarpeen määrittää unionin tasolla afrikkalaisen sikaruton suoja- ja valvontavyöhykkeet Romaniassa yhteistyössä kyseisen jäsenvaltion kanssa.
            
         
               (7)
            
            
               Romanian suoja- ja valvontavyöhykkeiksi määritetyt alueet olisi esitettävä tämän päätöksen liitteessä ja kyseisen aluejaon kesto olisi vahvistettava. Täytäntöönpanopäätös (EU) 2018/60 olisi kumottava ja korvattava tällä päätöksellä.
            
         
               (8)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Romanian on varmistettava, että direktiivin 2002/60/EY 9 artiklan mukaisesti muodostetut suoja- ja valvontavyöhykkeet käsittävät vähintään tämän päätöksen liitteessä suoja- ja valvontavyöhykkeiksi luetellut alueet.
   2 artikla
   Kumotaan täytäntöönpanopäätös (EU) 2018/60.
   3 artikla
   Tätä päätöstä sovelletaan 31 päivään maaliskuuta 2018.
   4 artikla
   Tämä päätös on osoitettu Romanialle.
   
      Tehty Brysselissä 19 päivänä tammikuuta 2018.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 395, 30.12.1989, s. 13.
   
      (2)  EYVL L 224, 18.8.1990, p. 29.
   
      (3)  Neuvoston direktiivi 2002/60/EY, annettu 27 päivänä kesäkuuta 2002, erityissäännöksistä afrikkalaisen sikaruton torjumiseksi ja direktiivin 92/119/ETY muuttamisesta Teschenin taudin ja afrikkalaisen sikaruton osalta (EYVL L 192, 20.7.2002, s. 27).
   
      (4)  Komission täytäntöönpanopäätös (EU) 2018/60, annettu 12 päivänä tammikuuta 2018, afrikkalaiseen sikaruttoon liittyvistä tietyistä väliaikaisista suojatoimenpiteistä Romaniassa (EUVL L 10, 13.1.2018, p. 20).
   
      LIITE
      
                  Romania
               
               
                  1 artiklassa tarkoitetut alueet
               
               
                  Päivämäärä, johon asti voimassa
               
            
                  Suojavyöhyke
               
               
                  Miculan paikkakunta Miculan kunnassa
                  Micula Nouan paikkakunta Miculan kunnassa
               
               
                  31. maaliskuuta 2018
               
            
                  Valvontavyöhyke
               
               
                  Cidreagin paikkakunta Halmeun kunnassa
                  Porumbestin paikkakunta Halmeun kunnassa
                  Halmeun paikkakunta
                  Doroboltin paikkakunta Halmeun kunnassa
                  Mesteacanin paikkakunta Halmeun kunnassa
                  Turulungin paikkakunta Turulungin kunnassa
                  Dragusenin paikkakunta Turulungin kunnassa
                  Agrisin paikkakunta Agrisin kunnassa
                  Ciupercenin paikkakunta Agrisin kunnassa
                  Dumravan paikkakunta Livadan kunnassa
                  Vanatorestin paikkakunta Odoreun kunnassa
                  Botizin paikkakunta Odoreun kunnassa
                  Lazurin paikkakunta Lazurin kunnassa
                  Noroieniin paikkakunta Lazurin kunnassa
                  Pelesin paikkakunta Lazurin kunnassa
                  Pelisorin paikkakunta Lazurin kunnassa
                  Nisipeniin paikkakunta Lazurin kunnassa
                  Bercun paikkakunta Lazurin kunnassa
                  Bercu Noun paikkakunta Miculan kunnassa
               
               
                  31. maaliskuuta 2018